ف 18 دجنبر 1975، ف نهار لوّل د لعيد لكبير، أمر رايس لجزايري هواري بومديان باش يجريو علا ݣاع لمغاربة من لجزاير، شي لي خلا يتطرد 350 ألف مغريبي. هاد طرد جا كا جواب علا لمسيرة لخضرا لي تدارت ف صحرا. هاد طرد، لي كاتسميه لحوكومة لجزايرية ب سمية-لكود "لمسيرة لكحلة"، كان تكلف بيه عبدلعزيز بوتفليقة لي كان ديك ساعة وزير د لخاريجية د لجزاير. تقريبان 45 ألف فاميلة جراو عليها؛ نيسبة كبيرة منهم كانو عايشين ف لجزاير لكتر من عشر سنين. طرف كبير من هاد لمغاربة كانو عايشين عيشة مزيانة قبل مايجريو عليهم. بزاف د لفاميلات تفرقو؛ لمغاربة لي تجوجو ب جزايرين ماجراوش عليهم ولاكين ناس من فاميلاتهم تطردو. بزاف د لمغاربة مازال ماعاودو تلاقاو ب فاميلاتهم حتال دابا. من بين نّاس لي جراو عليهم، كانلقاو صّحافية قائمة بلعوشي. Leïla Hammoudi (20 غشت 2021). "Moroccans in Algeria fear for the future after diplomatic ties severed". ميدل إست أي (بنڭليزية). "Morocco calls on Algeria to address conditions of displaced Moroccans". ميدل إست مونيطور (بنڭليزية). 23 يوليوز 2014. Diego Minuti (2 فبراير 2015).